Kanadada eski mashinalar “qabristoni” sifatida foydalanib kelinayotgan yer maydoni sotuvga qo‘yildi. Xaridor ko‘chmas mulkdan tashqari 340taga yaqin mashinaga ham ega chiqadi. E’lon Century 21 rieltorlik agentligi saytiga joylashtirilgan. Sotuvgaa qo‘yilgan yerda, shuningdek, turarjoy binosi, 83 kvadrat metr maydondagi garaj, 111 metrlik ombor, 743 kvadrat metrlik binoni barpo etish imkonini beruvchi qurilish materiallari ham mavjud. Yer bilan birga taqdim etilayotgan avtomobillar qiymati esa 370 Kanada dollaridan 26 ming dollargacha baholangan. Yer maydoni narxi 1 mln 450 ming Kanada dollari etib belgilangan. Bu taxminan 1 mln AQSh dollaridir.